Tao-te-king: 51. Hyveen suosittelemista
Tao synnyttää ja Teh (hyve) elättää.

Kaikki oliot pukeutuvat moniin muotoihinsa ja Teh’in voima vie niitä täydellisyyttä kohti.

Sentähden kaikki oliot yhtyvät Taoa ylistämään ja hyvettä suosimaan.

Mutta tämä Taon ja Teh’in kunnioitus ei tapahdu mistään käskystä.

Se ei ole pakoitettua ja sentähden se kestää ainiaan.

Sillä Tao synnyttää kaikki oliot ja Teh elättää, enentää, kasvattaa, täydentää, kypsyttää, suojelee ja valvoo niitä.

Synnyttäminen omistamatta, työskenteleminen odottamatta palkkaa, kasvattaminen anastamatta valtaa – se on ylhäistä hyvettä!

Tao-te-king